Aristodamidas

Aristodamidas (, ) je v gréckej mytológii syn argejského kráľa Meropa,Diodoros, Bibliotheca historia, 7,17. alebo Akoa,Theofilos z Antiochie, Autolykos, 2,7. kráľ Argu.

Podľa antického autora Diodora Sicílskeho bol Aristodamidas synom a následníkom argejského kráľa Meropa. V zázname od Theofila z Antiochie je synom a nástupcom Akoa. Jeho syn Karanos sa podľa macedónskej tradície stal prvým kráľom Macedónie dynastie Argeovcov, macedónskych kráľov, ktorí si tiež odvodzovali svoj pôvod od legendárneho Hérakla.Plutarchos, Paralelne životopisy, Alexandros 2. Pausanias, Periégésis tés Hellados, 9,40,8. Diodoros, Bibliotheca historia, 7,15. Najbližším známym kráľom v Argu sa stal Feidón. Podľa antických záznamov nie je celkom jasné za akých okolností sa dostal k moci. Unikátna mramorová Parská kronikaParská kronika, Parion chronikon, 1,30. uvádza, že aj on bol potomkom Hérakla a teda patril do rodiny a Aristoteles zaznamenal, že to bol ctižiadostivý muž, ktorý sa na kráľovskom poste stal vzorom tyrana zneužívajúceho svoju politickú moc.Aristoteles, Politika, 5,10.  

Menoslov mýtických kráľov Argu, zaznamenaný od ich predka Hérakla, v zoznamoch Theofila z Antiochie a Diodora Sicílskeho (v zoznamoch je prvým kráľom Argu z rodu Heraklovcov Temenos a posledný Karanos, syn Aristodamida je prvý macedónsky kráľ):

Theofilos z Antiochie
 Hérakles, ()
 Hyllos, ()
 Kleodaios, ()
 Aristomachos, ()
 Temenos, ()
 Keisos, ()
 Marón, ()
 Thestros, ()
 Akoos, ()
 Aristodamidas, ()
 Karanos, ()Diodóros Sicílsky
 Hérakles, ()
 Hyllos, ()
 Kleodaios, ()
 Aristomachos, ()
 Temenos, ()
 Keisos, ()
 Thestios, ()
 Merops, ()
 Aristodamidas, ()
 Karanos, ()

 Referencie 

 Zoznam kráľov Argu 
 Pheidon

 Pozri aj 
 Zoznam kráľov Argu
 Zoznam kráľov starovekej Macedónie

Kategória:Postavy gréckej mytológie